 Kọ àlàyé síwájú sí i fún ìpínrọ yìí - Nígbà Ìṣẹgun Àwọn Ará Sípéènì : Itzohuatzin ló ń ṣàkóso Cuahhauc. Ó jẹ ìlú ọlọrọ tó sì kún fọfọ, ó ní àwọn oko ńláńlá, ó sì ní àwọn àfonífojì tí wọn ṣe afárá sí. Àwọn ará Sípéènì ti kógun ja ìlú Cuernavaca kí wọn tó gba Tenochtitlan tó jẹ olú ìlú àwọn Aztec. Gonzalo de Sandoval ni olórí wọn, nígbà tó yá, Hernán Cortés tó jẹ aṣẹgun náà dara pọ mọ wọn. Wọn ba àwọn afárá náà jẹ kí àwọn ará Sípéènì má bàa wọ ìlú náà, àmọ igi kan tó ṣubú ló jẹ kí wọn lè sọdá. Àwọn ọmọ ogun ilẹ Sípéènì fọ ìlú náà túútúú, wọn sì dáná sun ún kí wọn tó padà sí ìlú Acapantzingo tó wà nítòsí, níbi tí wọn ti ṣe ìsìn ọlọwọ àkọkọ nílùú Morelos lọjọ Sunday, April 14, 1521, kí wọn tó máa bá ìrìn àjò wọn lọ sí olú ìlú. Ó ṣòro fáwọn ará Sípéènì láti pe orúkọ ìlú náà lédè Nahuatl, torí náà wọn yí orúkọ náà pa dà sí Cuernavaca. 